Collegium Artisticum
<s>Gradska galerija Collegium Artisticum (Kolegijum artistikum) osnovana je 6. aprila 1975. godine u Sarajevu kao galerija tri umjetnička udruženja u Bosni i Hercegovini: Udruženje likovnih umjetnika BiH (ULUBiH), Udruženje likovnih umjetnika primijenjenih umjetnosti i dizajnera (ULUPUBiH) i Asocijacije arhitekata BiH (AABiH), preuzimajući naziv progresivne umjetničke grupe Collegium Artisticum.</s>

<s>Collegium Artisticum očuvao se do danas kao značajna kulturna institucija grada Sarajeva, gdje se organizuju brojni umjetnički programi.</s><s>Svake godine od otvorenja, osim između 1992. i 1998. godine, organizuje i kolektivnu Šestoaprilsku izložbu članova tri umjetnička udruženja.</s>

<s>U okviru gradske galerije Collegium Artisticum izdavao se časopis za kulturu i vizuelne umjetnosti Vizura.</s>

<s>Danas Galerija djeluje kao jedna od organizacionih jedinica JU Centar za kulturu Kantona Sarajevo.</s><s>JU "Centar za kulturu Kantona Sarajevo" osnovana je 2015. godine spajanjem tri Javne ustanove kulture i to JU "Bosanski kulturni centar" , JU "Sarajevo art" i JU "Collegium artisticum".</s>

<s>Umjetnički pokret  
Kulturno-umjetnička grupa Collegium Artisticum osnovana je pri Sarajevskoj filharmoniji 1939. godine u Sarajevu.</s><s>Njeni osnivači su slikar Vojo Dimitrijević, muzičar Oskar Danon, plesačica i koreografkinja Ana Rajs i arhitekta Jahiel Finci.</s><s>Zbog svojih političkih orijentacija u kontekstu Kraljevine Jugoslavije, Collegium Artisticum je bio ubrzo i zabranjen.</s>

<s>Reference</s>

<s>Vanjski linkovi 
 Zvanični veb-sajt (ugašen; arhiva)</s>

<s>Bosanskohercegovačka umjetnost
Kultura u Sarajevu</s>

